
ফাতওয়া নাম্বার: ৫১৮ প্রকাশকাল: ২৫-১২-২০২৪ ইং 


কৃত্রিম প্রজনন ও তা থেকে উপার্জিত 
অর্থের বিধান 


প্রশ্ন: 
কৃত্রিম প্রজনন করার মাধ্যমে উপার্জিত অর্থ কি হালাল? 
দলীলসহ জানালে উপকৃত হবো। 
-আবদুল মালেক 
উত্তর: 
৮৮ ০9 dl ৮ 

lin ৬1০৩৩ এস০5 JT এপ AS ০৩ ৬৬ dns এ ৪৮০৪ 
কৃত্রিম প্রজনন একটি ব্যাপক শব্দ যা উদ্ভিদ, চতুষ্পদ জন্তু ও 
মানুষ সকলের ক্ষেত্রে প্রযোজ্য । তবে কৃত্রিম প্রজনন বলতে 
আমাদের দেশে স্বাভাবিকভাবে গরু ছাগলের মতো হালাল 
জন্তর প্রজননকে বুঝানো হয়। আমরা এ আলোকেই উত্তর 
দিচ্ছি। 
কৃত্রিম প্রজননের প্রচলিত পদ্ধতি এমন হয়ে থাকে: আধুনিক 
পদ্ধতিতে নর পশুর বীর্য গ্রহণ করে বিভিন্ন ধাপে প্রক্রিয়াজাত 
করে সংরক্ষণ করা হয়। পরবর্তীতে উপযুক্ত সময়ে তা মাদী 
পশুর জরায়ুতে স্থাপন করা হয়। 

বীজ সংগ্রহ, সংরক্ষণ ও স্থাপনের উক্ত পদ্ধতিটি যদিও 
পছন্দনীয় নয়, তথাপি উক্ত প্রক্রিয়ায় প্রজনন করার বিষয়ে 
ইসলামে নিষেধাজ্ঞা নেই। এমনিভাবে এ কাজের বিনিময়ে 
পারিশ্রমিক নেয়া এবং নর পশুর সংরক্ষিত বীজ ক্রয়-বিক্রয় 
করাকেও সমকালীন নির্ভরযোগ্য অনেক আলেম জায়েয 
বলেছেন। তাদের মতে হাদীসে পাল দিয়ে পারিশ্রমিক 
গ্রহণের যে নিষেধাজ্ঞা এসেছে, কৃত্রিম প্রজননের প্রক্রিয়াটি 
সে নিষেধাজ্ঞার অন্তর্ভূক্ত নয়। আমাদের দৃষ্টিতে এ মতটিই 
শক্তিশালী ও অগ্রগণ্য। -তিজারাত কে মাসায়েল কা 
ইনসাইক্লোপিডিয়া, মুফতী ইনআমুল হক কাসেমি: ২/৪২২- 
৪২৪ 

তবে কোনো কোনো আলেম বীজ ক্রয়-বিক্রয় নাজায়েয 
বলেছেন এবং প্রজনন প্রক্রিয়ার পারিশ্রমিক গ্রহণ বৈধ 
হওয়ার ব্যাপারে সংশয় ব্যক্ত করেছেন। -ফাতাওয়া 
কাসিমিয়া: ২৪/৪৩৮ 

সুতরাং সবচেয়ে ভালো হয় যদি সংশয়যুক্ত পেশা গ্রহণ না 
করে আপনি অন্য কোনো সংশয়মুক্ত হালাল ও সম্মানজনক 
পেশা গ্রহণ করেন। 

তাছাড়া কৃত্রিম প্রজনন একটি অস্বাভাবিক প্রক্রিয়া । নর পশুর 
মাধ্যমে স্বাভাবিক প্রক্রিয়ায় প্রজনন করানোই কাম্য । তার 
সুযোগ না থাকলে বা কষ্টকর হলে তখন কৃত্রিম প্রজনন 
প্রক্রিয়ায় যাওয়া উচিত। 


০০৮৬ গল এ dy lls 
আবু মুহাম্মাদ আব্দুল্লাহ আলমাহদি (উফিয়া আনহু) 

